
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 468 

5 Μαρτίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός των προστίμων, ανέγερσης και διατήρησης 

των αυθαίρετων κατασκευών. 1 

Ρυθμίσεις καταβολής με έκπτωση και σε δόσεις προστί¬ 
μων παλαιών αυθαιρέτων και τροποποίηση της 
55472/02 Κοινής Υπουργικής Απόφασης «Τρόπος, 
προϋποθέσεις, διαδικασία και δικαιολογητικά για την 
καταβολή τωνπροστίμων, ανέγερσης και διατήρησης 
των αυθαιρέτων κατασκευών και την ρύθμιση σε μη¬ 


νιαίες δόσεις αυτών» (ΦΕΚ 240 Β/28.2.2002). 2 

Συγκρότηση επιτροπής εγκρίσεων μελετών πυροπρο¬ 
στασίας σύμφωνα με τις διατάξεις της παρ. 5 του άρ¬ 
θρου 15 του Π.Δ.71/88 που συμπληρώθηκε με την 
33940/7590 (ΦΕΚ 1316 Β/1998) απόφαση Υπουργού 

ΠΕΧΩΔΕ. 3 

Καθορισμός όρων και προϋποθέσεων λειτουργίας Μο¬ 
νάδων Μεταμοσχεύσεων Νησιδίων Παγκρέατος και 
διαδικασία χορήγησης και ανάκλησης άδειας λει¬ 
τουργίας αυτών. 4 

Απόκτηση της Ελληνικής Ιθαγένειας από την ΤΣΑΧΑΛΟ- 
ΒΑ ΒΙΟΛΕΤΑ του ΠΕΤΡΟΥ κλπ. 5 


Διορθώσεις Σφαλμάτων 

Διόρθωση σφάλματος στην 7215/4.2.2004 Κοινή Απόφα¬ 
ση των Υπουργών Εσωτερικών, Δημόσιας Διοίκησης 
και Αποκέντρωσης και Οικονομίας και Οικονομικών.. 6 


ΑΠΟΦΑΣΕΙΣ 

Αριθ. 9732 (1) 

Καθορισμόςτωνπροστίμων, ανέγερσης καιδιατήρησηςτων 
αυθαίρετων κατασκευών 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Το άρθρο 9 παρ 1, 2 και 7 του Ν.3212/31.12.2003 ΦΕΚ 
308Α "Άδεια δόμησης, πολεοδομικές και άλλες διατάξεις θε¬ 


μάτων αρμοδιότητας του Υπουργείου Περιβάλλοντος, Χω¬ 
ροταξίας και Δημοσίων Έργων". 

2. Τις διατάξεις των άρθρων 17 και 18 του Ν 1337/83 "Επέ¬ 
κταση των πολεοδομικών σχεδίων, οικιστική ανάπτυξη και 
σχετικές ρυθμίσεις" (ΦΕΚ-33/Α/83) και της παρ. 8 του άρ¬ 
θρου 9του Ν1512/85, όπως συμπληρώθηκε μετηνπαρ 5του 
άρθρου 9 του Ν .3212/31.12.2004. 

3. Τις διατάξεις των άρθρων 2, 3, 4, 8 και 9 του Π. Δ/τος 
267/98 (ΦΕΚ 195/Α) "Διαδικασία χαρακτηρισμού και κατεδά¬ 
φισης των αυθαιρέτων κατασκευών, τρόπος εκτίμησης της 
αξίας και καθορισμός του ύψους των προστίμων αυτών". 

4. Το άρθρο 23παρ.6α και β του Ν 2300/95 "Μεταφορά συ¬ 
ντελεστή δόμησης και ρυθμίσεις άλλων θεμάτων αρμοδιό¬ 
τητας ΥΠΕΧΩΔΕ" ΦΕΚ69/Α/12.4.95. 

5. Τα άρθρα 22 και 23 του Γενικού Οικοδομικού Κανονι¬ 
σμού, Ν. 1577/85. 

6. Την 28521/6397/27.10/16.11.98 Απόφαση Υπουργού 
ΠΕΧΩΔΕ "Καθορισμός ποσοστού προσαύξησης κατά τον 
αναπροσδιορισμό του προστίμου διατήρησης της παρ. 2β 
του άρθρου-17του Ν 1337/83 (ΦΕΚ-33/Α/83)" 

7. Τις διατάξεις του άρθρου 29Ατου Ν. 1558/85 "Κυβέρνη¬ 
ση και Κυβερνητικά Όργανα" (ΦΕΚ-137/Α/85), όπως αυτό 
προστέθηκε με το άρθρο 27 του Ν.2081/92 (ΦΕΚ-154/Α/92) 
και αντικαταστάθηκε με την παρ. 2α του άρθρου 1 του 
Ν.2469/97 (ΦΕΚ-38/Α/97). 

8. Τις διατάξεις των άρθρων 4 και 6 της κοινής Αποφ- 
1065956/863/Α0006/16.7.2003 του Πρωθυπουργού και του 
Υπουργού Οικονομικών "Ανάθεση αρμοδιοτήτων Υπουργού 
Οικονομικών στους Υφυπουργούς Οικονομικών (ΦΕΚ- 
985/Β/03). 

9. Τις διατάξεις της Υ6/31.10.2001 απόφασης του Πρωθυ¬ 
πουργού και της Υπουργού ΠΕΧΩΔΕ "Ανάθεση αρμοδιοτή¬ 
των Υπουργού ΠΕΧΩΔΕ στους Υφυπουργούς Περιβάλλο¬ 
ντος, Χωροταξίας και Δημοσίων Έργων". 

10. Το γεγονός ότι από τις διατάξεις αυτής της απόφασης 
δεν προκαλείται δαπάνη σε βάρος του κρατικού προϋπολο¬ 
γισμού, αποφασίζουμε: 

Άρθρο 1 

Κατηγορίες αυθαίρετων κατασκευών 

1. Οι αυθαίρετες κατασκευές, όπως προσδιορίζονται σύμ¬ 
φωνα με τις παρ. 3 και 4 του άρθρου 22 του ΓΟΚ '85, κατα¬ 
τάσσονται στις εξής κατηγορίες: 

α. Πολεοδομικά αυθαίρετο: είναι το κτίριο ή τμήμα αυτού, 
και κάθε κατασκευή ή εγκατάσταση, που κατασκευάζεται 
χωρίς οικοδομική άδεια ή κατά παράβαση ή καθ' υπέρβαση 

άδειας, και ταυτόχρονα παραβιάζει τους γενικούς και ειδι¬ 
κούς όρους δόμησης της περιοχής. 

Για την κατάταξη στην ως άνω κατηγορία αυθαιρέτων, 
στους όρους δόμησης περιλαμβάνονται οι οικοδομικές και 
ρυμοτομικές γραμμές, ο συντελεστής δόμησης, το ποσοστό 
κάλυψης, το μέγιστο επιτρεπόμενο ύψος, και οι επιτρεπόμε¬ 
νες χρήσεις γης. 

β. Δομικά ή κτιριολογικά αυθαίρετο: είναι τμήμα κτιρίου, 
κατασκευή ή εγκατάσταση που παραβαίνει τους λοιπούς 
όρους του Γ.Ο.Κ., πλην των αναφερομένων στην παρ. α, ή 
τον κτιριοδομικό και τους λοιπούς κανονισμούς. 

γ. Μεγάλης περιβαλλοντικής επιβάρυνσης αυθαίρετο: εί¬ 
ναι το πολεοδομικά αυθαίρετο της παρ. α, που κατασκευά¬ 
ζεται στα ρέματα, στους βιότοπους, σε παραλιακά δημόσια 
κτήματα, στους αρχαιολογικούς χώρους, σε δάση και σε 
αναδασωτέες εκτάσεις. 

Άρθρο 2 

Εκτίμηση της αξίας αυθαίρετου κτίσματος, 
κατασκευής ή εγκατάστασης κατά κατηγορίες 
κύριας ή βοηθητικής χρήσης 

1. Ο υπολογισμός της συμβατικής αξίας των αυθαιρέτων 
κτισμάτων, κατασκευών ή εγκαταστάσεων, που ανεγείρο- 
νται μετά την δημοσίευση της απόφασης αυτής, για τον εν 
συνεχεία υπολογισμό των προστίμωντης παρ.2 του άρθρου 
17 του Ν. 1337/83, γίνεται με βάση την επιφάνεια του αυθαι¬ 
ρέτου επί την τιμή ζώνης που ισχύει σε κάθε περιοχή, σύμ¬ 
φωνα με το αντικειμενικό σύστημα του Υπουργείου Οικονο¬ 
μικών, ως εξής: 

α. για επιφάνειες κύριας χρήσης ο υπολογισμός της συμ¬ 
βατικής αξίας γίνεται με βάση το σύνολο της επιφάνειας του 
αυθαιρέτου, στην οποία συμπεριλαμβάνεταιη επιφάνεια κλι¬ 
μακοστασίων, διαδρόμων και εισόδων, 

β. για επιφάνειες βοηθητικών χώρων και κατασκευών, 
όπως υπογείων, κλειστών χώρων στάθμευσης, ελεύθερων 
χώρων ΡΙΙΟΤΙ3, ημιυπαίθριων χώρων και εξωστών, απολή¬ 
ξεων κλιμακοστασίων και στεγών, ο υπολογισμός της συμ¬ 
βατικής αξίας γίνεται με βάση το ένα τρίτο της επιφάνειας 
του αυθαιρέτου, 

γ. για την αυθαίρετη αλλαγή χρήσης χώρων κύριας ή βοη¬ 
θητικής χρήσης, ο υπολογισμός της συμβατικής αξίας γίνε¬ 
ται με βάση το ένα πέμπτο της επιφάνειας του αυθαιρέτου. 

2. Σε περίπτωση που δεν έχει καθορισθεί τιμή ζώνης για 
την περιοχή του αυθαιρέτου, ο υπολογισμός της συμβατι¬ 
κής αξίας γίνεται με βάση την επιφάνεια του αυθαιρέτου, 
σύμφωνα με τα οριζόμενα στις ως άνω περιπτώσεις α, β, γ 
της παρ. 1, επί την ελάχιστη τιμή ζώνης που ισχύει στο νομό 
που βρίσκεται το αυθαίρετο, εκτός αν πρόκειται για αυθαί¬ 
ρετο Μεγάλης περιβαλλοντικής επιβάρυνσης σύμφωνα με 
το άρθρου 3 παρ 1 γ, οπότε ο υπολογισμός της συμβατικής 
αξίας γίνεται με βάση την επιφάνεια του αυθαιρέτου, σύμ¬ 
φωνα με τις ως άνω περιπτώσεις α, β, γτης παρ. 1, επί τη με¬ 
γαλύτερη τιμή ζώνης που ισχύει στο νομό που βρίσκεται το 
αυθαίρετο. 

3. Για κάθε αυθαίρετη εγκατάσταση ή εργασία, που λόγω 
της φύσεώς της δεν αντιστοιχεί σε επιφάνεια χώρου, σύμ¬ 
φωνα με τις ως άνω παραγράφους, και για το λόγο αυτό ο 
υπολογισμός της συμβατικής αξίας δεν μπορεί να γίνει με 
βάση την επιφάνεια του αυθαιρέτου, ο υπολογισμός της 
συμβατικής αξίας του αυθαιρέτου γίνεται αναλυτικά, μετρέ- 
χουσες τιμές. 

4. Σε περίπτωση μη αποπερατωμένου κτιρίου, κατασκευ¬ 
ής ή εγκατάστασης, η συμβατική αξία του αυθαιρέτου υπο¬ 
λογίζεται ως πλήρως αποπερατωμένου κτιρίου, κατασκευ¬ 
ής ή εγκατάστασης. 


Άρθρο 3 

Ύψος των προστίμων ανέγερσης και διατήρησης κατά κα¬ 
τηγορία αυθαιρέτων 

1. Το ύψος του προστίμου ανέγερσης αυθαιρέτου υπολο¬ 
γίζεται με βάση την συμβατική αξία του, όπως προσδιορίζε¬ 
ται κατά περίπτωση στο άρθρο 4, και ανάλογα με το χαρα¬ 
κτηρισμό του κατά κατηγορία αυθαιρέτου, σύμφωνα με το 
άρθρο 3, ως εξής: 

α. για το Πολεοδομικά αυθαίρετο, ίσο με την συμβατική 
αξία του αυθαιρέτου, 

β. για τις μικρές Πολεοδομικές παραβάσεις, και τα δομικά 
ή κτιριολογικά αυθαίρετα, ίσο με το ένα πέμπτο της συμβα¬ 
τικής αξίας του αυθαιρέτου, και ίσο με δέκα ευρώ (10 €) ανά 
τ.μ. επιφάνειας που προκύπτει λόγω προσθήκης θερμομο- 
νωτικού κελύφους. 

γ. για το αυθαίρετο Μεγάλης περιβαλλοντικής επιβάρυν¬ 
σης, ίσο με το διπλάσιο της συμβατικής αξίας του αυθαιρέ¬ 
του. 

2. Το ύψος του προστίμου ανέγερσης δεν μπορεί να είναι 
μικρότερο των χιλίων ευρώ (1000 €), για κάθε Πολεοδομικά 
αυθαίρετη κατασκευή, των πεντακοσίων ευρώ (500 €), για 
κάθε Δομικά ή κτιριολογικά αυθαίρετο και των δύο χιλιάδων 
ευρώ (2000 €), για κάθε αυθαίρετο Μεγάλης περιβαλλοντι¬ 
κής επιβάρυνσης. 

3. Το ύψος του προστίμου διατήρησης το οποίο επιβάλλε¬ 
ται για κάθε έτος διατήρησης του αυθαιρέτου μέχρι την κα¬ 
τεδάφιση, ορίζεται ίσο με το πενήντα τοις εκατό (50%) του 
προστίμου ανέγερσης του αυθαιρέτου όπως προσδιορίζε¬ 
ται στις προηγούμενες παραγράφους 1 και 2. 

Στα αυθαίρετα της παραγράφου 1 β, εφόσον δεν αποκα- 
θίστανται, δεν νομιμοποιούνται ή δεν εξαιρούνται της κατε¬ 
δάφισης, και διατηρούνται, επιβάλλεται το ως άνω πρόστιμο 
διατήρησης, ενώ στις περιπτώσεις που έχουν τις σχετικές 
προϋποθέσεις και εξαιρούνται της κατεδάφισης και διατη¬ 
ρούνται, σύμφωνα με το άρθρο 9 παρ. 8 του Ν. 1512/85 και 
την Απόφαση που εκδίδεται κατ' εφαρμογή του άρθρου 9 
παρ. 5 του Ν.3212/03, επιβάλλεται εφάπαξ πρόστιμο ίσο με 
το πρόστιμο ανέγερσης. 

4. Το κατά την προηγούμενη παράγραφο ετήσιο πρόστιμο 
διατήρησης, μετά την αρχική επιβολή και βεβαίωσή του, επι¬ 
βάλλεται για καθένα από τα επόμενα έτη διατήρησηςτου αυ¬ 
θαιρέτου, σύμφωνα με το άρθρο 17 παρ.3 του Ν.1337/83, 
αναπροσδιοριζόμενο με προσαύξηση του προστίμου του 
εκάστοτε προηγούμενου έτους κατά δύο (2%) τοις εκατό. Η 
ετήσια είσπραξή του γίνεται Μηχανογραφικά, σύμφωνα με 
το επόμενο άρθρο 4 παρ. 1. 

Άρθρο 4 

Διαδικασία βεβαίωσης και είσπραξης των προστίμων 

1. Ταπρόστιμα όπως τελικά οριστικοποιούνται απάτην επι¬ 
τροπή κρίσεως ενστάσεων αυθαιρέτων του άρθρου 4 του 
ΠΔ 267/98, βεβαιώνονται στην αρμόδια οικονομική υπηρε¬ 
σία, εισπράττονται ως δημόσιο έσοδο στον Κ.Α.Ε. 3513 και 
αποδίδονται εξ ολοκλήρου στο Ειδικό Ταμείο Εφαρμογής 
Ρυθμιστικών και Πολεοδομικών Σχεδίων (ΕΤΕΡΠΣ). 

Επίσης με χρηματικό κατάλογο της αρμόδιας Πολεοδομι- 
κής Υπηρεσίας βεβαιώνεται το ετήσιο πρόστιμο διατήρη¬ 
σης, όπως έχει προκύψει μετά τις κατά περίπτωση ισχύου- 
σες εκπτώσεις, αναπροσδιοριζόμενο ετησίως με προσαύξη¬ 
ση του ποσού του εκάστοτε προηγούμενου έτους κατά δύο 
(2%) τοις εκατό, το οποίο εισπράττεται από τις αρμόδιες 
ΔΟΥ. 

Με νεότερη Απόφασή μας θα οριστούν οι όροι και διαδι- 

κασίες της Μηχανογραφικής βεβαίωσης του προστίμου δια¬ 
τήρησης. 

2. Σε κάθε περίπτωση που το αυθαίρετο, γιατο οποίο έχει βε¬ 
βαιωθεί πρόστιμο διατήρησης, κατεδαφισθεί από τον υπό¬ 
χρεο ή νομιμοποιηθεί με οποιαδήποτε διαδικασία, και σε πε¬ 
ρίπτωση εξαίρεσης από την κατεδάφιση με μετατροπή του 
προστίμου διατήρησης σε εφάπαξ εισφορά, κατά τις διατά- 
ξειςτουΝ 1337/83 καιτουΝ 1512/85,αποστέλλεται φύλλο έκ¬ 
πτωσης (Α.Φ.ΕΚ.), στην αρμόδια οικονομική υπηρεσία από 
την αρμόδια πολεοδομική υπηρεσία, για τη διαγραφή του τυ¬ 
χόν οφειλομένου υπολοίπου του ετήσιου προστίμου διατήρη¬ 
σης. 

3. Ταπρόστιμα ανέγερσης και διατήρησηςτων αυθαιρέτων 
καταβάλλονται από τον υπόχρεο σε δώδεκα (12) ισόποσες μη¬ 
νιαίες δόσεις, από τις οποίες η πρώτη μέσα στο επόμενο μήνα 
από τη βεβαίωση του προστίμου στην αρμόδια οικονομική 
υπηρεσία. 

4. Στις περιπτώσεις που οι ενδιαφερόμενοι επιθυμούν την 
εφάπαξ καταβολή μέχριτηνπροθεσμία λήξης της πρώτης δό¬ 
σης των οφειλόμενων προστίμων, παρέχεται έκπτωση δέκα 
(10%)τοις εκατό. 

5. Κατά τα λοιπά, ισχύουν οι διατάξεις περί διευκολύνσεων 
τμηματικής καταβολής του Υπουργείου Οικονομίας και Οικο¬ 
νομικών. 

Άρθρο 5 

Μεταβατικές διατάξεις 

1. Εκκρεμείς διαδικασίες έκδοσης των πράξεων χαρακτη¬ 
ρισμού αυθαιρέτου και επιβολής προστίμων σε εφαρμογή 
τωνδιατάξεωντου Π.Δ. 267/1998 (Φ.Ε.Κ. 195/Α) μπορεί να συ¬ 
νεχίζονται και ολοκληρώνονται σύμφωνα με τις προϊσχύου- 
σες διατάξεις. Ως εκκρεμείς διαδικασίες θεωρούνται οι περι¬ 
πτώσεις που έχει συνταχθεί έκθεση αυθαιρέτου. 

2. Γιατα αυθαίρετα που διαπιστώνονται οποτεδήποτε μετά 
την έναρξη ισχύος της παρούσας Απόφασης, ο υπολογισμός 
των προστίμων ανέγερσης και διατήρησης γίνεται σύμφωνα 
με τις προϊσχύουσες διατάξεις, των άρθρων 2 και 3 του Π.Δ. 
267/1998 (Φ.Ε.Κ. 195/Α), εφόσον: 

α. έχουν ανεγερθεί πριν την 31.12.2003, ημερομηνία έναρ¬ 
ξης ισχύος του Ν. 3212/2003, 

β. έχουν ανεγερθεί πριν την 31.8.1983 και δεν έχουν δηλω¬ 
θεί με βάση τις διατάξεις των Α. Ν .410/68, των άρθρων 119 και 
επόμενα του ΝΔ 8/73, Ν.720/77, Ν.1337/83, Ν.1849/89 και 
Ν.1512/85, 

γ. έχουν δηλωθεί με τις πιο πάνω διατάξεις και μετά την 
εφαρμογή της παρούσας Απόφασης, απορρίπτεται η εξαίρε¬ 
σή τους από την κατεδάφιση, μόνο ως προς το πρόστιμο δια¬ 
τήρησης, από 14.3.1983. 

3. Για αυθαίρετα που είχε εφαρμοσθεί η παράγραφος 4 του 
άρθρου 2 του Π. Δ/τος 267/98, γίνεται επανεξέταση, και εφό¬ 
σον έχουν αποπερατωθεί ή έχουν πρόσθετα αυθαίρετα, επι¬ 
βάλλεται πρόστιμο σύμφωνα με την παράγραφο 4 του άρ¬ 
θρου 4της παρούσας Απόφασης, και εφαρμόζονται οι διατά¬ 
ξεις των παρ. 1 και 2 ή της παρούσας Απόφασης, αναλόγως 
του χρόνου κατασκευής των πρόσθετων αυθαιρέτων. 

Άρθρο 6 

Καταργούμενες διατάξεις και Έναρξη ισχύος 

1. Από την ισχύ της παρούσας καταργούνταιτα άρθρα 2 και 
3 του Π.Δ. 267/1998 Φ.Ε.Κ. 195/Α με την επιφύλαξη του άρ¬ 
θρου 5 της παρούσας, η Απόφαση 28521/6397/27.10.98, κα¬ 
θώς και κάθε άλλη διάταξη που είναι αντίθετη μετά οριζόμενα 
στην παρούσα. 

2. Η ισχύς της Απόφασης αυτής αρχίζει από την δημοσίευ¬ 
σή της στην Εφημερίδα της Κυβερνήσεως. 


Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 27 Φεβρουάριου 2004 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

& ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ 

ΑΠΟΣΤΟΛΟΣ ΦΩΤΙΑΔΗΣ ΡΟΔΟΥΛΑ ΖΗΣΗ 

-♦- 

Αριθ. 9726 (2) 

Ρυθμίσεις καταβολής με έκπτωση και σε δόσεις προστίμων 
παλαιών αυθαιρέτων και τροποποίηση της 55472/02 Κοι¬ 
νής Υπουργικής Απόφασης «Τρόπος, προϋποθέσεις, 
διαδικασία καιδικαιολογητικά γιατην καταβολή των προ¬ 
στίμων, ανέγερσης και διατήρησης των αυθαιρέτων κα¬ 
τασκευών και την ρύθμιση σε μηνιαίες δόσεις αυτών» 
(ΦΕΚ240 Β/28.2.2002). 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του Ν. 2831 /00 «Τροποποίηση των διατά¬ 
ξεων του Ν. 1577/85 (ΓΟΚ) και άλλες πολεοδομικές διατά¬ 
ξεις», και ειδικότερα την παραγρ. 9 του άρθρου 27 αυτού, 
όπως τροποποιήθηκε με την παρ. 7 του άρθρου 9 του 
Ν.3212 / 31.12.2003 ΦΕΚ 308Α «Άδεια δόμησης, πολεοδο¬ 
μικές και άλλες διατάξεις θεμάτων αρμοδιότητας του 
Υπουργείου Περιβάλλοντος, Χωροταξίας και Δημοσίων 
Έργων». 

2. Τις διατάξεις του Ν. 1337/83 «Επέκταση του Πολεοδομι- 
κού σχεδίου Οικιστικής Ανάπτυξης και σχετικές ρυθμίσεις» 
και ειδικότερα του άρθρου 17του Ν. 1337/83. 

3. Τις διατάξειςτου Π. Δ/τος 267/98 (ΦΕΚ 195/Α) «Διαδικα¬ 
σία χαρακτηρισμού και κατεδάφισης των αυθαιρέτων κατα¬ 
σκευών, τρόπος εκτίμησης της αξίας και καθορισμός του 
ύψους των προστίμων αυτών». 

4. Τις διατάξεις της παρ.6α και β του άρθρου 23 του Ν. 
2300/95 (ΦΕΚ69 Α/12.4.95). 

5. Τιςδιατάξειςτου άρθρου 9παρ. 2του Ν.3212/2003 (ΦΕΚ 
308 Α/31.12.2003). 

6. Την ΚΥΑ 55472/02 «Τρόπος, προϋποθέσεις, διαδικασία 
και δικαιολογητικά για την καταβολή των προστίμων ανέ¬ 
γερσης και διατήρησηςτων αυθαιρέτων κατασκευών και την 
ρύθμιση σε μηνιαίες δόσεις αυτών» (ΦΕΚ 240 Β/28.2.2002). 

7. Τις διατάξειςτου Αρθ.29Ατου Ν.1558/85 «Κυβέρνηση 
και Κυβερνητικά Όργανα» (ΦΕΚ-137/Α/85), όπως αυτό προ¬ 
στέθηκε με το Αρθ.27 του Ν.2081/92 (ΦΕΚ-154/Α/92) και 
αντικαταστάθηκε με την παρ.2α του Αρθ.1 του Ν.2469/97 
(ΦΕΚ.38/Α/97). 

8. Τις διατάξεις των Αρθ.4 και Αρθ.6 της κοινής Αποφ- 
1065956/863/Α0006/16.7.2003 του Πρωθυπουργού και του 
Υπουργού Οικονομικών «Ανάθεση αρμοδιοτήτων Υπουργού 
Οικονομικών στους Υφυπουργούς Οικονομικών (ΦΕΚ- 
985/Β/03). 

9. Τις διατάξεις της Υ6/31.10.2001 απόφασης του Πρωθυ¬ 
πουργού και της Υπουργού ΠΕΧΩΔΕ «Ανάθεση αρμοδιοτή¬ 
των Υπουργού ΠΕΧΩΔΕ στους Υφυπουργούς Περιβάλλο¬ 
ντος, Χωροταξίας και Δημοσίων Έργων». 

10. Το γεγονός ότι από τις διατάξεις αυτής της απόφασης 
δεν προκαλείται δαπάνη σε βάρος του κρατικού προϋπολο¬ 
γισμού, αποφασίζουμε: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 1 

Ρυθμίσεις προστίμων των αυθαιρέτων που έχουν ανεγερ- 
θεί μέχρι 31.12.2003. 

1. Στους υπόχρεους καταβολής προστίμων ανέγερσης και 
διατήρησης της παρ. 2 του Αρθ.17 του Ν.1337/83, για την 
ανέγερση και διατήρηση αυθαιρέτων κατασκευών, οι οποί¬ 
ες έχουν ανεγερθεί μέχριτην 31.12.2003, ημερομηνία δημο¬ 
σίευσης του Ν. 3212/2003, ανεξαρτήτως αν μέχριτην δημο¬ 
σίευση της παρούσας Απόφασης έχουν βεβαιωθεί, ή έχουν 
επιβληθεί ή θα επιβληθούν στο μέλλον, παρέχεται η δυνατό¬ 
τητα εξόφλησης των οφειλομένων προστίμων ως εξής: 

α. εφάπαξ με έκπτωση πενήντα τοις εκατό (50%), ή 

β. σε δόσεις, και μέχρι τριάντα έξι (36) ισόποσες μηνιαίες 
δόσεις. 

Επίσης παρέχεται και πλήρης απαλλαγή από τις τυχόν 
προσαυξήσεις εκπρόθεσμης καταβολής ανείσπρακτου πο¬ 
σού βεβαιωθέντων προστίμων, σύμφωνα με τα οριζόμενα 
στο άρθρο 2 της παρούσας. 

Απάτη ρύθμιση της παραγράφου αυτής εξαιρούνται τα μη 
βεβαιωθέντα πρόστιμα κατοικιών συνολικής επιφάνειας με¬ 
γαλύτερης των 300 μ2, που δεν εμπίπτουν στην επόμενη 
παρ. 2. 

2. Κατ’ εξαίρεση της προηγούμενης ρύθμισης και εφόσον 
η αυθαίρετη κατασκευή αποτελεί την κύρια κατοικία του 
υπόχρεου και έχει επιφάνεια μέχρι 120τμ, ή 30τμ ανά μέλος 
της οικογένειας του, ή αποτελεί την κύρια κατοικία παλιννο- 
στούντων ομογενών από την πρώην Σοβιετική Ένωση, πα¬ 
ρέχονται οι ακόλουθες εκπτώσεις: 

α. επί του προστίμου ανέγερσης έκπτωση ογδόντα (80%) 

β. επίτου προστίμου διατήρησης έκπτωση πενήντα (50%) 

γ. απαλλαγή από τις προσαυξήσεις του ετήσιου αναπροσ- 
διορισμού 

δ. πλήρης απαλλαγή από τις τυχόν προσαυξήσεις εκπρό¬ 
θεσμης καταβολής τυχόν ανείσπρακτου ποσού βεβαιωθέ¬ 
ντων προστίμων, και ταυτόχρονα παρέχεται η δυνατότητα 
καταβολής τους σε δόσεις, και μέχρι τριάντα έξι (36) ισόπο¬ 
σες μηνιαίες δόσεις. 

3. Οι ως άνω προβλεπόμενες εκπτώσεις, των παραγρά¬ 
φων 1 και 2, υπολογίζονται μετά την τυχόν έκπτωση κατά 
τριάντα τοις εκατό (30%) των προστίμων, για όσες περιπτώ¬ 
σεις ισχύει, σύμφωνα με την παρ 6 του άρθρου 23 του Ν. 
2300/95, και είναι ανεξάρτητες αυτής. 

4. Για κάθε περίπτωση μείωσης των επιβαλλόμενων προ¬ 
στίμων, δεν ισχύουν τα ελάχιστα όρια, όπως αυτά προσδιο¬ 
ρίζονται αντίστοιχα από τις παρ. 2 και 3 του άρθρου 3 του Π. 
Δ/τος 267/98 ΦΕΚ195/Α. 

5. Σε περίπτωση προστίμων που έχουν βεβαιωθεί και δεν 
έχουν πλήρως εξοφληθεί, οι ως άνω ρυθμίσεις ισχύουν μό¬ 
νο για το ανείσπρακτο υπόλοιπο του βεβαιωθέντος ποσού, 
και σε κάθε περίπτωση τυχόν επιπλέον καταβληθέντα ποσά 
δεν επιστρέφονται. 

Άρθρο 2 

Διαδικασία βεβαίωσης και είσπραξης προστίμων των αυ¬ 
θαιρέτων που έχουν ανεγερθεί μέχρι 31.12.2003 

1 .α. Για την παροχή έκπτωσης επί του ανείσπρακτου υπο¬ 
λοίπου βεβαιωθέντων προστίμων και την πληρωμή τους 
εφάπαξ ή σε δόσεις, σύμφωνα με την παρ. 1 α και β του άρ¬ 
θρου 1, οι ενδιαφερόμενοι υποβάλλουν αίτηση απευθείας 
στην αρμόδια ΔΟΥ, σε προθεσμία έξι (6) μηνών από τη δη¬ 
μοσίευση της παρούσας Απόφασης. Στην αίτηση αναφέρε- 
ται ότι επιθυμούν την εξόφληση του υπολοίπου ποσού εφά¬ 
παξ, και η αρμόδια ΔΟΥ ρυθμίζει την εξόφληση του υπόλοι¬ 
που ποσού με έκπτωση 50%. 

Οι ενδιαφερόμενοι υποβάλλουν επίσης αίτηση στην αρμό¬ 


δια Πολεοδομική Υπηρεσία, προκειμένου να γίνει ρύθμιση 
για τα επιβληθέντα και μη βεβαιωθέντα, αλλά οφειλόμενα 
πρόστιμα, σύμφωνα με την επόμενη παρ. 2. 

1 .β. Εφόσον οι ενδιαφερόμενοι επιθυμούν την παροχή έκ¬ 
πτωσης πενήντα τοις εκατό(50%) ή την ρύθμιση μέχρι τριά¬ 
ντα έξι (36) ισόποσες μηνιαίες δόσεις, σύμφωνα με την παρ. 
1 του άρθρου 1, για τα επιβληθέντα (τα οφειλόμενα) και μη 
βεβαιωθέντα πρόστιμα, ή στην περίπτωση που έχουν τις 
προϋποθέσεις της παρ. 2 του άρθρου 1, η αίτηση υποβάλ¬ 
λεται στην αρμόδια Πολεοδομική Υπηρεσία, σε προθεσμία 
έξι (6) μηνών από τη δημοσίευση της παρούσας Απόφασης, 
με συνημμένα τα κατά περίπτωση δικαιολογητικάτηςπαρ.5. 

2. Γ ια τα πρόστιμα που έχουν οριστικοποιηθεί, πριν την 
ισχύ της παρούσας Απόφασης, και δεν έχουν βεβαιωθεί, η 
αίτηση υποβάλλεται στην αρμόδια Πολεοδομική υπηρεσία, 
επίσης σε προθεσμία έξι (6) μηνών από την ισχύ της παρού¬ 
σας Απόφασης, με συνημμένα τα κατά περίπτωση απαιτού- 
μενα δικαιολογητικά της παρ. 5, εφόσον οι ενδιαφερόμενοι 
έχουν τις προϋποθέσεις της παρ. 2 του άρθρου 1. 

3. Γ ια πρόστιμα που επιβάλλονται οποτεδήποτε μετά την 
ισχύ της παρούσας, για τα αυθαίρετα που έχουν ανεγερθεί 
μέχρι την 31.12.2003. σύμφωνα με τις διατάξεις του ΠΔ 
267/98 ΦΕΚ 195/Α, κατ’ εφαρμογή της παραγράφου 2 του 
άρθρου 5 της ΚΥΑ 9732/27.2.2004, η αίτηση με συνημμένα 
τα κατά περίπτωση απαιτούμενα δικαιολογητικά, υποβάλλε¬ 
ται το αργότερο εντός χρονικού διαστή ματος ενός (1) μηνάς 
από την οριστικοποίηση των επιβληθέντων προστίμων, ή 
ταυτόχρονα με την υποβολή της αίτησης - δήλωσης αποδο¬ 
χής για την μείωση των προστίμων κατά τριάντα τοις εκατό 
(30%), σύμφωνα με την παρ. 6α του άρθρου 23 του Ν. 
2300/95. 

4. Γ ια όλες τις περιπτώσεις η αίτηση δεν θα γίνεται δεκτή 
εάν δεν αναγράφονται τα πλήρη στοιχεία του ενδιαφερομέ¬ 
νου, όπως ονοματεπώνυμο, όνομαπατρός ή συζύγου, επάγ¬ 
γελμα, διεύθυνση κατοικίας, αριθμός φορολογικού μητρώ¬ 
ου (Α.Φ.Μ) και αρμόδια Δ.Ο.Υ φορολογίας εισοδήματος. 

5. Γιατους δικαιούχους τηςπαρ.2του άρθρου 1, με την αί¬ 
τηση υποβάλλονται συνημμένα: 

α. Στην περίπτωση που η κατοικία είναι επιφάνειας μεγα¬ 
λύτερης των εκατόν είκοσι τετραγωνικών (120 τμ.) υποβάλ¬ 
λεται αντίγραφο της δήλωσης φορολογίας εισοδήματος 
του προηγούμενου έτους, ή βεβαίωση του Δήμου ότι είναι η 
κύρια κατοικία του δικαιούχου, και εφόσον γίνεται χρήση 
των 30 τμ ανά μέλος, υποβάλλεται πρόσθετα υπεύθυνη δή¬ 
λωση του Ν 1599/86 στην οποία δηλώνονται τα μέλη της οι¬ 
κογένειας που κατοικούν μαζί με τον υπόχρεο στο ίδιο σπίτι. 

β. Στην περίπτωση που η κατοικία αποτελεί την κύρια κα¬ 
τοικία παλιννοστούντων ομογενών από την πρώην Σοβιετική 
Ένωση, υποβάλλεται μόνο η σχετική βεβαίωση ή όποιο στοι¬ 
χείο αποδεικνύει τη σχετική ιδιότητα. 

γ. αποδείξεις τυχόν εξοφληθέντος ποσού ή σχετική βεβαί¬ 
ωση της αρμόδιας ΔΟΥ. 

6. Γ ια την εφαρμογή των ρυθμίσεων της παρούσας από¬ 
φασης, σε κάθε περίπτωση ισχύουν τα εξής: 

α. Η πρώτη έκτων δόσεων πρέπει να καταβληθεί μέχρι και 
την τελευταία εργάσιμη ημέρα του επόμενου μήνα από την 
βεβαίωση τους στην αρμόδια Δημόσια Οικονομική Υπηρε¬ 
σία (ΔΟΥ). 

β. Η καθυστέρηση καταβολής μιας δόσης συνεπάγεται 
την επιβάρυνση αυτής με την ισχύουσα προσαύξηση εκ¬ 
πρόθεσμης καταβολής. 

γ. Η κάθε μηνιαία δόση δεν επιτρέπεται να είναι μικρότερη 
των πενήντα ευρώ(50 €). 

δ. Ο οφειλέτης χάνει το ευεργέτημα της πληρωμής σε δό¬ 
σεις, του ανείσπρακτου προστίμου που ρυθμίστηκε, εφ’ 
όσον δεν εξοφλήσει τρεις (3) συνεχόμενες δόσεις και στην 

περίπτωση αυτή το πρόστιμο οφείλεται εφάπαξ, χωρίς την 
έκπτωσητωνπαρ. 1 ακαι2, μεεξαίρεσητηνέκπτωσητου άρ¬ 
θρου 1 παρ. 3. 

ε. Για τις περιπτώσεις 1 β, 2 και 3, του άρθρου αυτού, η δια¬ 
δικασία γίνεται από την αρμόδια Πολεοδομική Υπηρεσία με 
τη σύνταξη νέων χρηματικών καταλόγων, στους οποίους 
αναφέρεται ονοματεπώνυμο, διεύθυνση και επάγγελμα του 
υπόχρεου, το ΑΦΜ και η αρμόδια ΔΟΥ, το συνολικό ποσόν 
του οφειλόμενου προστίμου και το ποσό μετά την έκπτωση 
των παρ. 1 και 2 του άρθρου 1, με την δυνατότητα εξόφλη¬ 
σης αυτού μέχρι 36 μηνιαίες δόσεις, με ελάχιστο ποσό δό¬ 
σης τα πενήντα ευρώ (50 €). 

Επίσης με χρηματικό κατάλογο της αρμόδιας Πολεοδομι- 
κής Υπηρεσίας βεβαιώνεται το ετήσιο πρόστιμο διατήρη¬ 
σης, όπως έχει προκύψει μετά τις κατά περίπτωση ισχύου- 
σες εκπτώσεις, αναπροσδιοριζόμενο ετησίως με προσαύξη- 
ση του ποσού του εκάστοτε προηγούμενου έτους κατά δύο 
(2%) τοις εκατό, το οποίο εισπράττεται από τις αρμόδιες 
ΔΟΥ. 

Με νεότερη Απόφαση μας θα οριστούν οι όροι και διαδι¬ 
κασίες της Μηχανογραφικής βεβαίωσηςτου προστίμου δια¬ 
τήρησης. 

7. Ο έλεγχος των κατά περίπτωση απαπούμενων δικαιο- 
λογητικών, απάτην αρμόδια Πολεοδομική Υπηρεσία, γίνεται 
μετά την υποβολή εμπρόθεσμης αίτησης, εκδίδεται Απόφα¬ 
ση του προϊσταμένου του τμήματος αυθαιρέτων, εντός χρο¬ 
νικού διαστήματος είκοσι (20) ημερών από την ημερομηνία 
υποβολής της αίτησης. 

Ειδικά για την περίπτωση της παρ. 2, γίνεται εκ νέου ο υπο¬ 
λογισμός του οφειλόμενου ποσού, χωρίς τις τυχόν επιβλη- 
θείσες προσαυξήσεις, λόγω ετήσιου αναπροσδιορισμού, 
και αφαιρείται το ποσόν που έχει καταβληθεί. 

Σε κάθε περίπτωση υπολογίζεται το σύνολο των προστί¬ 
μων που οφείλονται, μέχρι το μήνα που εκδίδεται η Απόφα¬ 
ση. 

8. Κατά της Απόφασης της προηγούμενης παραγράφου, 
επιτρέπεται η υποβολή ένστασης, λόγω διαπίστωσης σφάλ¬ 
ματος κατά τον υπολογισμό της έκπτωσης, εντός δέκα (10) 
ημερών από την παρέλευση του διαστήματοςτων είκοσι (20) 
ημερών. Στις περιπτώσεις αυτές, αποφαίνεται οριστικά ο 
προϊστάμενος της Πολεοδομικής Υπηρεσίας, εντός χρονι¬ 
κού διαστήματος δέκα (10) ημερών, από την ημερομηνία 
υποβολής της ένστασης. 

9. Μετά την τελεσίδικη απόφαση της παρ. 8, η Πολεοδομι¬ 
κή Υπηρεσία συντάσσει: α) φύλλο έκπτωσης (Α. Φ.Ε.Κ.), για 
τη διαγραφή του ανείσπρακτου υπολοίπου της πρώτης βε¬ 
βαίωσης, για τις περιπτώσεις Ιβτου άρθρου αυτού, και β) 
νέο χρηματικό κατάλογο, με τα στοιχεία που αναφέρονται 
στην παρ. 6ε, ο οποίος αποστέλλεται στην αρμόδια Δ. Ο. Υ για 
την βεβαίωση και είσπραξη των προστίμων. 

10. Αιτήσεις ενδιαφερομένων, που έχουν υποβληθεί στις 
αρμόδιες Πολεοδομικές υπηρεσίες πριν την ισχύ της πα¬ 
ρούσας απόφασης, σύμφωνα με την 55472/02 Απόφαση 
μας, αντιμετωπίζονται κατά περίπτωση ως εξής: 

α) Εφόσον δεν έχει εκδοθεί σχετική απόφαση του προϊ¬ 
σταμένου του τμήματος αυθαιρέτων, ο έλεγχοςτων κατά πε¬ 
ρίπτωση αιτήσεων και δικαιολογητικών γίνεται αυτεπάγγελ- 
τα και κατά τα οριζόμενα στην παρούσα απόφαση, εντός 
χρονικού διαστήματος τριών (3) μηνών από την ισχύ της. 

β) Εφόσον έχει εκδοθεί η σχετική Απόφαση η υποβολή νέ¬ 
ας αίτησης ή ένστασης κατά της Απόφασης, γίνεται στην αρ¬ 
μόδια Πολεοδομική υπηρεσία μέσα σε προθεσμία τριών (3) 
μηνών, από την ισχύ της παρούσας Απόφασης, και αποφαί- 
νεται οριστικά ο προϊστάμενος της Πολεοδομικής Υπηρε¬ 
σίας εντός χρονικού διαστήματος δέκα (10) ημερών, για την 


υπαγωγή της συγκεκριμένης περίπτωσης, στις ρυθμίσεις 
και τις διαδικασίες της παρούσας Απόφασης 

11. Τα πρόστιμα όπως τελικά οριστικοποιούνται και βεβαι¬ 
ώνονται στην αρμόδια οικονομική υπηρεσία, εισπράττονται 
ως δημόσιο έσοδο στον Κ.Α Ε. 3513 και αποδίδονται εξ ολο¬ 
κλήρου στο Ειδικό Ταμείο Εφαρμογής Ρυθμιστικών και Πο- 
λεοδομικών Σχεδίων (ΕΤΕΡΠΣ). 

12. Κατά τα λοιπά, ισχύουν οι διατάξεις περί διευκολύνσε¬ 
ων τμηματικής καταβολής του Υπουργείου Οικονομίας και 
Οικονομικών. 

Άρθρο 3 

Καταργούμενες διατάξεις και Έναρξη ισχύος 

1. Από την ισχύ της παρούσας καταργείται η 55472/02 
Απόφαση μας, καθώς και κάθε άλλη διάταξη που είναι αντί¬ 
θετη με τα οριζόμενα στην παρούσα. 

2. Η ισχύς της Απόφασης αυτής αρχίζει από την δημοσί¬ 
ευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 27 Φεβρουάριου 2004 

οι ΥΦΥΠΟΥΡΓΟΙ 

ΟΙΚΟΝΟΜΙΑΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

& ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ 

ΑΠΟΣΤΟΛΟΣ ΦΩΤΙΑΔΗΣ ΡΟΔΟΥΛΑ ΖΗΣΗ 

-♦- 

Αριθ. 9291 (3) 

Συγκρότηση επιτροπής εγκρίσεων μελετών πυροπροστα¬ 
σίας σύμφωνα με τις διατάξεις της παρ. 5 του άρθρου 15 
του Π.Δ.71/88 που συμπληρώθηκε με την 33940/7590 
(ΦΕΚ1316 Β/1998) απόφαση Υπουργού ΠΕΧΩΔΕ. 

ΟΙ ΥΠΟΥΡΓΟΙ 

ΑΝΑΠΤΥΞΗΣ - ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗ¬ 
ΜΟΣΙΩΝ ΕΡΓΩΝ - ΠΟΛΙΤΙΣΜΟΥ-ΔΗΜΟΣΙΑΣΤΑΞΗΣ 

Έχοντας υπ’ όψιν: 

1. Τις διατάξεις της παρ. 2 του άρθρου 10 του Ν. 1032/80 
"περί συστάσεως ΥΧΟΠ" (Α 57). 

2. Τις διατάξεις του Ν. 1558/1985 (ΦΕΚ 137Α) "Κυβέρνηση 
και Κυβερνητικά Όργανα". 

3. Τις διατάξεις του άρθρου ΙΟτου Π.Δ/τος 437/1985 "πε¬ 
ρί καθορισμού και ανακατανομής των αρμοδιοτήτων των 
Υπουργείων" (ΦΕΚ 157Α’/19.9.1985). 

4. Τις διατάξεις του Π.Δ 51/1989 "Οργανισμός του Υπουρ¬ 
γείου ΠΕΧΩΔΕ" (ΦΕΚ 19Α). 

5. Τις διατάξεις του Π.Δ 381/89 "Περί Οργανισμού του 
Υπουργείου Βιομηχανίας και Ενέργειας" (ΦΕΚ 
168Α /16.6.1989) και τις διατάξεις του 27/1996 Π.Δ "Συγχώ¬ 
νευση των Υπουργείων Βιομηχανίας, Ενέργειας και Τεχνο¬ 
λογίας και Εμπορίου στο Υπουργείο Ανάπτυξης" (Α 19). 

6. Τις διατάξεις του Ν.Δ 1262/1972 (ΦΕΚ 194Α71972), 
όπως τροποποιήθηκε και ισχύει σήμερα. 

7. Τις διατάξεις της παραγράφου 10 του άρθρου 3 του Ν. 

2242/94 (ΦΕΚ 162 Α’) "Πολεοδόμηση περιοχών.προστα¬ 

σία του φυσικού και δομημένου περιβάλλοντος και άλλες 
διατάξεις". 

8. Τις διατάξεις της παραγράφου 5του άρθρου 15του Π.Δ 
71/88 που προστέθηκε με την 33940/7590 (ΦΕΚ 1316Β7 
1989) απόφαση Υπουργού ΠΕΧΩΔΕ. 

9. Τις διατάξεις του άρθρου 17 του Ν. 3205/03 "Μισθολογι- 
κές ρυθμίσεις λειτουργών και υπαλλήλωντου Δημοσίου ΝΠΔΔ 
& ΟΤΑ, μονίμων στελεχώντων Ενόπλων Δυνάμεων κ.λ.π". 

10. Την πρωτ. 2/74260/0004/15.10.99 ΚΥΑ "περί μεταβίβα¬ 
σης εξουσίας υπογραφής σύμφωνα με το άρθρο 7 παρ. 1 
τουΝ. 1943/91. 

11. Την πρωτ. 2/80345/0004/8.11.99 ΚΥΑ "περί μεταβίβα¬ 
σης εξουσίας υπογραφής” σύμφωνα με το άρθρο 7 παρ.1 
τουΝ. 1943/91. 

12. Τις διατάξεις του άρθρου 40 του Ν. 849/78, όπως συ¬ 
μπληρώθηκε με το άρθρο 8 του Ν. 2129/93 για την αναδρο¬ 
μικότητα του ενός έτους. 

13. Το 2691/20.4.2000 έγγραφο της Γενικής Γραμματείας 
του Υπουργείου Πολιτισμού, το 24233 Φ.701.2/7.5.2001 έγ¬ 
γραφο του Αρχηγείου Πυροσβεστικού Σώματος του Υπουρ¬ 
γείου Δημόσιας Τάξης, το Φ.27/11673/649/12.9.2000 έγγρα¬ 
φο της Γ ενικής Γ ραμματείας του Υπουργείου Ανάπτυξης και 
το 10565/26.5.2000 έγγραφο του Τεχνικού Επιμελητηρίου 
Ελλάδας, μετά οποία ορίζονται τα μέλη της Επιτροπής, απο¬ 
φασίζουμε: 

Άρθρο 1 

1. Συγκροτούμε στη Γενική Δ/νση Πολεοδομίας του ΥΠΕ- 
ΧΩΔΕ διυπουργική πενταμελή Επιτροπή υπαλλήλων και 
ιδιωτών επιστημόνων από τους κατωτέρω ως εξής: 

α. Μακρυγιάννη Παρασκευή Αρχ. Μηχ. Προϊσταμένη του 
τμήματος α’ τηςΔΟΚΚ Πρόεδρο της Επιτροπής, με αναπλη¬ 
ρωτή τον Παπαδημητρίου Σπυρίδωνα Πολ. Μηχ. Προϊστά¬ 
μενο του τμήματος γ’ της ΔΟΚΚ. 

β. Σκάρλα Αθηνά Αρχ. Μηχ. υπάλληλο της Δ/νσης Ο. Κ. Κ με 
αναπληρώτρια την Παπαγιαννίδου Χρυσάνθη Πολ. Μηχ. 
υπάλληλο της Δ/νσης Ο.Κ.Κ 

γ. Σπανέα Στέφανο Χημ. Μηχ. - Υποπυραγό (9518) με ανα¬ 
πληρωτή τον Χαμπίπη Αθανάσιο Υποπυραγό (7902) που 
υπηρετούν στη Δ/νση I Προληπτικής Πυροπροστασίας στο 
Αρχηγείο Πυροσβεστικού Σώματος. 

δ. Βλάχο Ιωάννη Πολ. Μηχ. μεαναπληρωτήτον ΠάτταΧρή- 
στο Ηλεκτρ. Μηχ., εκπροσώπους του Τ.Ε.Ε 

ε.1. Πίπα Κων/νο Π.Ε Μηχ. με αναπληρωτή τον Ιακωβίδη 
Ευτύχιο Τ.Ε Τεχνολόγο, υπαλλήλους της Γενικής Γ ραμμα¬ 
τείας Βιομηχανίας του Υπουργείου Ανάπτυξης, για την 
έγκριση των μελετών των κτιρίων της κατηγορίας χρήσεων 
(Ζ) - Βιομηχανίες - Αποθήκες. 

2. Τζίννη Παναγιώτη Ηλεκτρ. Μηχ., με αναπληρωτή τον 
Φρισήρα Κωνσταντίνο Μηχανολόγο Μηχ., υπαλλήλους του 
Υπουργείου Πολιτισμού, για την έγκριση των μελετών των 
κτιρίων της κατηγορίας χρήσεων (ΣΤ) - Χώροι Συνάθροισης 
Κοινού. 

2. Έργο της Επιτροπής είναι η κατόπιν αιτιολογημένης 
αξιολόγησης έγκριση των μελετών παθητικής πυροπροστα¬ 
σίας κτιρίων μεγάλης κλίμακας με ιδιάζουσα μορφή και λει¬ 
τουργία, που εμπίπτουν στην κατηγορία χρήσεων (ΣΤ) των 
χώρων συνάθροισης κοινού και (Ζ) των βιομηχανικών - βιο¬ 
τεχνιών, κατά παρέκκλιση των σχετικών διατάξεων του 
Π.Δ/τος 71/1988, πλην όμως με ανάλογη αύξηση των ενερ¬ 
γητικών μέτρων πυροπροστασίας, έτσι ώστε να επιτυγχάνε¬ 
ται ισοδύναμος βαθμός πυρασφαλείας κτιρίων και πληθυ¬ 
σμού τους. 

Χρέη γραμματέα της Επιτροπής θα ασκεί η Φούρλη Βασι¬ 
λική Δ/κός υπάλληλος της ΔΟΚΚ με αναπληρώτριά της την 
Τέγα Αγαθή Δ/κό υπάλληλο της ΔΟΚΚ. 

3. Η θητεία της Επιτροπής λήγει σε δύο (2) έτη μετά την 
ημερομηνία υπογραφής της παρούσας απόφασης. 

Η αμοιβή των μελών της Επιτροπής συμπεριλαμβανομέ¬ 
νου και του γραμματέα της, ορίζεται για καθένα στα τριάντα 
(30) ευρώ ανά συνεδρίαση και βαρύνει τις πιστώσεις του 
ΕΤΕΡΠΣ. Στις ανωτέρω αμοιβές θα καταβληθεί επιπλέον ο 
ΦΠΑ (18%) και οι λοιπές κρατήσεις. 

4. Η Επιτροπή κατά την κρίση της μπορεί να ορίσει συντε¬ 
λεστές βαρύτητας σε καθένα από τα κριτήρια αξιολόγησης 
των προτεινόμενων συστημάτων πυρασφαλείας, όπως επί¬ 


σης μπορεί να χρησιμοποιήσει όποιες άλλεςτεχνικές θεωρεί 
αναγκαίες και κατάλληλες για να υποστηρίξουν αντικειμενι¬ 
κά τις εγκρίσεις της. 

Άρθρο 2 

1. Από τις διατάξεις της απόφασης αυτής προκαλείται δα¬ 
πάνη σε βάρος των πιστώσεων της ΕΤΕΡΠΣ λόγω των προ- 
βλεπόμενων αμοιβών των μελών της Επιτροπής της παρα¬ 
γράφου 3 του προηγούμενου άρθρου. 

Άρθρο 3 

1. Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδατης 
Κυβερνήσεως. 


Αθήνα, 26 Φεβρουάριου 2004 
Οι Γενικοί Γραμματείς 

Υπουργείου Υπουργ. Περιβάλλοντος 

Ανάπτυξης Χωροταξίας και Δημοσίων Έργων 

Ν. ΛΕΟΝΤΑΡΙΤΗΣ Σ. ΚΑΜΠΕΛΗΣ 


Υπ. Πολιτισμού 
Λ. ΜΕΝΔΩΝΗ 


Υπ. Δημόσιας Τάξης 
Δ. ΕΥΣΤΑΘΙΑΔΗΣ 


Αριθ. Υ4α/21246 (4) 

Καθορισμός όρων και προϋποθέσεων λειτουργίας Μονά¬ 
δων Μεταμοσχεύσεων Νησιδίων Παγκρέατος και διαδι¬ 
κασία χορήγησης και ανάκλησης άδειας λειτουργίας αυ¬ 
τών". 


Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 4 του Ν.2737/99 (ΦΕΚ 
174/Τ.Α./99) "Μεταμοσχεύσεις Ανθρωπίνων Ιστών και Οργά¬ 
νων και άλλες διατάξεις". 

2. Το Π.Δ. 6/01 (ΦΕΚ 3/Τ.Α./01) "Κανονισμός Λειτουργίας 
του Εθνικού Οργανισμού Μεταμοσχεύσεων". 

3. Το Π .Δ. 95/00 (ΦΕΚ. 76/Τ.Α./00) Όργανισμόςτου Υπουρ¬ 
γείου Υγείας και Πρόνοιας". 

4. Το Π.Δ. 93/02 (ΦΕΚ79/Τ.Α/02) Προσόντα και καθήκοντα 
Συντονιστών Μεταμοσχεύσεων. 

5. Τις διατάξεις της παρ. 2 του άρθρου 1 του Ν. 2469/97 
(ΦΕΚ 38/Α/97) και το γεγονός ότι από τις διατάξεις της πα¬ 
ρούσας απόφασης δεν προκαλείται δαπάνη σε βάρος του 
κρατικού προϋπολογισμού. 

6. Το πρακτικό της Συνεδρίασης 30.1.2004 του Δ.Σ. του 
Εθνικού Οργανισμού Μεταμοσχεύσεων 

7. Την 3418/02 (ΦΕΚ. 861/Τ.Β./02) Υπουργικής Απόφασης 
περί ανάθεσης αρμοδιοτήτων στους Υφυπουργούς Υγείας 
και Πρόνοιας όπως αυτή τροποποιήθηκε με την 70697/ 
22.7.03 02 (ΦΕΚ. 1012/Τ.Β./03) Υπουργική Απόφαση, απο¬ 
φασίζουμε: 

Καθορίζουμε τους όρους και τις προϋποθέσεις λειτουρ¬ 
γίας των Μονάδων Μεταμοσχεύσεων Νησιδίων Παγκρέα- 
τος και τη διαδικασία χορήγησης και ανάκλησης άδειας λει¬ 
τουργίας αυτών, ως ακολούθως: 

Άρθρο 1 

Οι Μεταμοσχεύσεις Νησιδίων Παγκρέατος διενεργούνται 
αποκλειστικά σε ειδικά προς τούτο οργανωμένες μονάδες 
(Μονάδες Μεταμόσχευσης) Νοσηλευτικών Ιδρυμάτων 
Ν.Π.Δ.Δ. ή Ν.Π.Ι.Δ κοινωφελούς και μη κερδοσκοπικού χα¬ 
ρακτήρα. 

Οι ανωτέρω μονάδες μεταμοσχεύσεων λειτουργούν με 
άδεια του Υπουργού Υγείας και Πρόνοιας, που χορηγείται 

μετά από αίτηση του φορέα, πρόταση του Εθνικού Οργανι¬ 
σμού Μεταμοσχεύσεων (ΕΟΜ) και γνώμη του Κεντρικού 
Συμβουλίου Υγείας (Κ.Ε.Σ.Υ). Προϋπόθεση για την έκδοση 
της άδειας λειτουργίας είναι η προηγούμενη κτήση άδειας 
σκοπιμότητας η οποία χορηγείται με απόφαση του Υπουρ¬ 
γού Υγείας και Πρόνοιας μετά από γνώμη του Ε.Ο.Μ για την 
αναγκαιότητα ή μη δημιουργίας νέας μονάδας μεταμόσχευ¬ 
σης προκειμένου να αντιμετωπισθούν οι ανάγκες για μετα¬ 
μόσχευση Νησιδίων Παγκρέατος. 

Η άδεια λειτουργίας χορηγείται για τρία (3) έτη. Μετά την 
πάροδο των τριών (3) ετών λειτουργίας χορηγείται οριστική 
άδεια, λαμβανομένων υπόψη πέραν των αναφερομένων 
στην απόφαση αυτή και την αξιολόγηση των αποτελεσμά¬ 
των της μεταμοσχευτικής δραστηριότητας της εν λόγω Μο¬ 
νάδας. 

Με απόφαση του Υπουργού Υγείας και Πρόνοιας που εκ- 
δίδεται ύστερα από πρόταση του Εθνικού Οργανισμού Με¬ 
ταμοσχεύσεων και γνώμη του Κ.Ε.Σ.Υ. ανακαλείται η προ¬ 
σωρινή ή οριστική άδεια λειτουργίας εφόσον διαπιστωθεί 
ότιη Μονάδα Μεταμόσχευσης δενπληροίτους όρους και τις 
προϋποθέσεις που καθορίζονται από την απόφαση αυτή. 

Η άδεια ανακαλείται με την ίδια ως ανωτέρω ορισθείσα 
διαδικασία και στις περιπτώσεις που δεντηρούνται οι διατά¬ 
ξεις του Ν. 2737/99 καθώς και κάθε σχετική γενική ή ειδική 
ισχύουσα διάταξη για τις μεταμοσχεύσεις. 

Οι Μονάδες Μεταμοσχεύσεων τελούν υπό την εποπτεία 
και τον έλεγχο του Υπουργού Υγείας και Πρόνοιας. 

Άρθρο 2 

αΐ. Οι Μονάδες Μεταμοσχεύσεων Νησιδίων Παγκρέατος 
λειτουργούν σε ειδικά διαμορφωμένο χώρο νοσηλευτικού 
ιδρύματος ΝΠΔΔ ή ΝΠΙΔ κοινωφελούς και μη κερδοσκοπι¬ 
κού χαρακτήρα, με την άδεια δε σκοπιμότητας ορίζεταιη λει¬ 
τουργία κάθε Μονάδος ως διατομεακού επιπέδου ή ως Μο¬ 
νάδα υπαγόμενη σε τμήμα του Παιδιατρικού ή Παθολογικού 
ή χειρουργικού ανάλογα με την ηλικία των ασθενών. 

Γιια την νοσηλεία των ασθενών πρέπει να υπάρχουν του- 
λάχιστοντέσσερα (4) μονόκλινα αποστειρωμένα δωμάτια με 
ειδικό σύστημα αερισμού-εξαερισμού. 

α2. Το Νοσηλευτικό Ίδρυμα πρέπει να διαθέτει εξωτερικό 
ιατρείο για την εξωνοσοκομειακή παρακολούθηση των 
ασθενών με δυνατότητα ενδοφλέβιας χορήγησης φαρμά¬ 
κων, καθώς και μονάδα ημερήσιας ή βραχείας νοσηλείας. 

α3. Το Νοσηλευτικό Ίδρυμα πρέπει να διαθέτει Εργαστή¬ 
ριο Υποστήριξης για τη συλλογή, συντήρηση και έλεγχο της 
ποιότητας των προς μεταμόσχευση κυττάρων. 

β. Το Νοσηλευτικό Ίδρυμα πρέπει να διαθέτει τα παρακά¬ 
τω τμήματα, Μονάδες, Εργαστήρια και προσωπικό τα οποία 
θα καλύπτουν και τη Μονάδα Μεταμοσχεύσεων Νησιδίων 
Παγκρέατος: 

• Παιδιατρικό ή Παθολογικό Ενδοκρινολογικό Τμήμα με 
εξωτερικό ιατρείο διαβήτου τύπου 1, ανάλογα με την ηλικία 
των ασθενών. 

• Χειρουργικό, Αναισθησιολογικό, Ακτινολογικό, Νεφρο- 
λογικό. 

• Μονάδα Εντατικής Θεραπείας 

• Τμήμα ιστοσυμβατότητας με δυνατότητα τυποποίησης 
και διενέργειας των απαιτουμένων εξετάσεων ιστοσυ μβατό- 
τητας (είναι δυνατή η συνεργασία με αντίστοιχο εργαστήριο 
άλλου Νοσηλευτικού Ιδρύματος). 

• Εργαστήρια γιατην διενέργεια εξετάσεωνιολογίας, κυτ¬ 
ταρολογίας, κλινικής χημείας, μικροβιολογίας, ανοσολο¬ 
γίας, και παρακολούθησης των ανοσοκατασταλτικών φαρ¬ 
μάκων (είναι δυνατή η συνεργασία με αντίστοιχο εργαστή¬ 
ριο άλλου Νοσηλευτικού Ιδρύματος). 


• Ειδικό Εργαστήριο Παρασκευής Παγκρεατικών κυττά¬ 
ρων. 

• Ψυχίατρο ή Ψυχολόγο με εμπειρία στην μεταμοσχευτι- 
κή φροντίδα των ληπτών και των οικογενειών τους. 

γ) Στελέχωση: 

γΐ. Ιατρικό προσωπικό: 

Ένα (1) ιατρό, με βαθμό Διευθυντή, ειδικότητας Παιδια¬ 
τρικής- Ενδοκρινολογίας ή Ενδοκρινολογίας ή χειρου ργικής 
ή Παθολογίας-Ενδοκρινολογίας ή Παθολογίας-Νεφρολο- 
γίας, ανάλογα με την ηλικία των ασθενών, με αποδεδειγμένη 
εμπειρία σε αναγνωρισμένη μονάδα μεταμόσχευσηςτης αλ¬ 
λοδαπής ή ημεδαπής διάρκειαςτουλάχιστοντριών (3) ετών. 

Δύο (2) ιατρούς επιμελητές Α ή Β ή μέλη ΔΕΠ αντίστοιχης 
βαθμίδας, ειδικότητας Παιδοχειρουργικής ή χειρουργικής, 
ανάλογα με την ηλικία των ασθενών (είναι δυνατή η συνερ¬ 
γασία με ιατρούς εξειδικευμένους άλλων Νοσηλευτικών 
Ιδρυμάτων). 

Δύο (2) ιατρούς επιμελητές Α ή Β ή μέλη ΔΕΠ αντίστοιχης 
βαθμίδας, ειδικότητας Παιδιατρικής- Ενδοκρινολογίας ή Εν¬ 
δοκρινολογίας ή Παθολογίας , με αποδεδειγμένη εμπειρία 
τουλάχιστον δύο (2) ετών. 

Στις Μονάδες αυτές επιστημονικός υπεύθυνος είναι ο Δι- 
ευθυντήςτου τμήματος, στο οποίο υπάγεταιη Μονάδα, ή άλ¬ 
λος ιατρός με βαθμό Αναπληρωτή Διευθυντή ή Επιμελητή Α, 
ο οποίος ορίζεται από τον Διοικητή του Νοσοκομείου μετά 
από πρόταση του Διευθυντή του τμήματος ή της Παιδιατρι¬ 
κής Κλινικής. 

Οι υπεύθυνοι ιατροίτης Μονάδας, καθώς και το υπόλοιπο 
ιατρικό προσωπικό που στελεχώνει τη Μονάδα, πρέπει να 
πληρούν τις προϋποθέσεις όπως αυτές αναφέρονται για τη 
στελέχωση των Μονάδων που λειτου ργούν ως Μονάδες δια- 
τομεακού επιπέδου. 

γ.2. Συντονιστές: 

Δύο (2) τουλάχιστον κλινικούς συντονιστές. 

γ.3. Ομάδα λήψης οργάνων: 

Οι Μονάδες Μεταμοσχεύσεων πρέπει να διαθέτουν σε 
ετοιμότητα ομάδα λήψης Νησιδίων Παγκρέατος, η οποία θα 
αποτελείται από δύο (2) ιατρούς χειρουργούς, ένα (1) συ¬ 
ντονιστή, γιατρούς άλλων ειδικοτήτων οι οποίοι είναι απα¬ 
ραίτητοι για τη λήψη των προς μεταμόσχευση Νησιδίων Πα- 
γκρέατος, καθώς και τον απαραίτητο εξοπλισμό για την λή¬ 
ψη και τη μεταφορά των Νησιδίων Παγκρέατος. 

γ.4. Νοσηλευτικό Προσωπικό: 

Το νοσηλευτικό προσωπικό πρέπει να είναι εξειδικευμένο 
στη νοσηλεία ασθενώνπρο, κατά και μετάτη μεταμόσχευση. 

γ.5. Διοικητικό Προσωπικό: 

Ένα (1) διοικητικό υπάλληλο για γραμματειακή υποστήρι¬ 
ξη της Μονάδας Μεταμόσχευσης. 

Άρθρο 3 

Κριτήρια (προϋποθέσεις) βάσει τον οποίων αξιολογείται η 
εύρυθμη λειτουργία των Μονάδων Μεταμοσχεύσεων Νησι¬ 
δίων Παγκρέατος. 

• Η σύνταξη προγράμματος Μεταμοσχεύσεων 

• Η τήρηση του Μεταμοσχευτικού Προγράμματος σύμ¬ 
φωνα με τις ισχύουσες πάντα διατάξεις και τις αποφάσεις 
του ΕΟΜ σχετικά με την κατανομή και τη διάθεση των μο¬ 
σχευμάτων. 

• Η εφαρμογή των γενικών και επιμέρους διατάξεων του 
Ν 2737/99 όπως ισχύουν κάθε φορά. 

• Η παραπομπή των ηθικών ζητημάτων στην Επιτροπή 
Ηθικής και Δεοντολογίας του Ε.Ο.Μ. σύμφωνα με το άρθρο 
19τουΝ. 2737/99. 

• Η Μονάδα Μεταμοσχεύσεων οφείλει να ακολουθεί πρό¬ 
γραμμα για τη συνεχή περίθαλψη του λήπτη καθ’ όλη τη διάρ- 

κεια της ζωής του. Το πρόγραμμα αυτό θα περιλαμβάνει συ¬ 
γκέντρωση των ευρημάτων των θεραπόντων ιατρών για την 
κατάσταση της υγείας του λήπτη, την υποχρέωση της Μονά¬ 
δας Μεταμοσχεύσεων να εξετάζειτον λήπτη κατά τακτά χρο¬ 
νικά διαστήματα στα εξωτερικά ιατρεία, την παραπομπή του 
σε άλλο τμήμα κατάλληλο για περαιτέρω εξέταση. 

• Η τήρηση Ιατρικού Φακέλου για κάθε μεταμοσχευόμενο. 

• Επιβίωση των ληπτών σύμφωνα με τα διεθνή δεδομένα. 

Άρθρο 4 

Παρακολούθηση δραστηριότητας Μονάδων Μεταμο¬ 
σχεύσεων Νησιδίων Παγκρέατος. 

Α. Εντός του Α' διμήνου κάθε έτους κάθε Μονάδα μεταμό¬ 
σχευσης υποβάλλει υποχρεωτικά στον ΕΟΜ ετήσια έκθεση 
για τη δραστηριότητα της με πλήρη πίνακα των μεταμο¬ 
σχεύσεων που διενήργησε, καθώς και στοιχεία βιωσιμότη¬ 
τας αυτών. 

Β. Η Μονάδα πρέπει να διενεργεί τουλάχιστον δέκα (10) 
μεταμοσχεύσεις κατ’ έτος. Κατ’ εξαίρεση, ο συνολικός αριθ¬ 
μός των μεταμοσχεύσεων κατά το πρώτο έτος της λειτουρ¬ 
γίας μπορεί να είναι μέχρι δέκα (10). 

Γ. Η Μονάδα Μεταμόσχευσης προκειμένου να βελτιώσει 
την ποιότητα των μεταμοσχεύσεων ακολουθεί διαδικασίες 
που ορίζουν οι ισχύουσες και ειδικές προς το αντικείμενο κα¬ 
τευθυντήριες γραμμές των αρμοδίων οργάνων της Ευρω¬ 
παϊκής Ένωσης και όπως ορίζονται από τις αρμόδιες προς 
τούτο υπηρεσίες. Τα αποτελέσματα πρέπει να συμβαδίζουν 
μετά διεθνώς παραδεκτά διαφορετικά η άδεια ανακαλείται. 

Δ. Κάθε μεταμόσχευση πτωματική ή ζώντα δότη δηλώνε¬ 
ται στον Ε.Ο.Μ. Στην περίπτωση ζώντα δότη θα αποστέλλο- 
νται τα αναφερόμενα στις διατάξεις του άρθρου 10 του Ν. 
2737/99 στοιχεία καθώς και πιστοποιητικά από τα οποία προ- 
κύπτειη συγγένεια του λήπτη με τον δότη. 

Ο ΕΟΜ προβαίνει σε ετήσια εκτίμηση και αξιολόγηση του 
τρόπου λειτουργίας και των αποτελεσμάτων κάθε Μονάδας 
Μεταμόσχευσης και υποβάλλει σχετική έκθεση στο Υπουρ¬ 
γείο Υγείας και Πρόνοιας καθώς και αιτιολογημένη εισήγη¬ 
ση για τη συνέχιση ή μη της λειτουργίας κάθε Μονάδας. 

Γιατηνεφαρμογήτωνδιατάξεωντου Ν.2737/99, ο Εθνικός 
Οργανισμός Μεταμοσχεύσεων οφείλει να ελέγχει και επίτό- 
που κάθε Μονάδα Μεταμόσχευσης Νησιδίων Παγκρέατος. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 25 Φεβρουάριου 2004 

Ο ΥΠΟΥΡΓΟΣ 

Κ. ΣΤΕΦΑΝΗΣ 
-♦- 

(5) 

Απόκτηση της Ελληνικής Ιθαγένειας από την ΤΣΑΧΑΛΟΒΑ 
ΒΙΟΛΕΤΑ του ΠΕΤΡΟΥ κλπ. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

1. Με την 1898/04 απόφαση του ΓΕΝΙΚΟΥ ΓΡΑΜΜΑΤΕΑ 
ΠΕΡΙΦΕΡΕΙΑΣ ΑΝΑΤΟΛΙΚΗΣ ΜΑΚΕΔΟΝΙΑΣ &ΘΡΑΚΗΣ η 
οποία εκδόθηκε σύμφωνα με τις διατάξεις του αρθ 1 του 
Ν.2790/2000 (ΦΕΚ 24 Α/16.2.2002) όπως τροποποιήθηκε 
από τον Ν.29100/2001 (ΦΕΚ 91/2.5.2001, τ. Α) «Είσοδος και 
παραμονή αλλοδαπών στην Ελλάδα, Κτήση της Ελληνικής 
ιθαγένειας με πολιτογράφηση και άλλες διατάξεις» ,γίνεται 
δεκτή η από 16.8.2001 αίτηση για απόκτηση της Ελληνικής 
Ιθαγένειας της ομογενούς ΤΣΑΧΑΛΟΒΑ ΒΙΟΛΕΤΑ του ΠΕ¬ 
ΤΡΟΥ καιτης ΑΝ Ν ΑΣ και εγκρίνεται ο εξελληνισμόςτου επω- 
νύμου της από ΤΣΑΧΑΛΟΒΑ σε ΤΣΑΧΑΛΙΔΟΥ. 


2. Με την 1897/04 απόφαση του ΓΕΝΙΚΟΥ ΓΡΑΜΜΑΤΕΑ 
ΠΕΡΙΦΕΡΕΙΑΣ ΑΝΑΤΟΙΚΗΣ ΜΑΚΕΔΟΝΙΑΣ &ΘΡΑΚΗΣ η 
οποία εκδόθηκε σύμφωνα με τις διατάξεις του αρθ 1 του 
Ν.2790/2000 (ΦΕΚ 24 Α/16.2.2002) όπως τροποποιήθηκε 
από τον Ν .29100/ 2001 (ΦΕΚ91/2.5.2001,τΑ') «Είσοδος και 
παραμονή αλλοδαπών στην Ελλάδα, Κτήση της Ελληνικής 
ιθαγένειας με πολιτογράφηση και άλλες διατάξεις»,γίνεται 
δεκτή η από 18.10.2001 αίτηση για απόκτηση της Ελληνι¬ 
κής Ιθαγένειας του ομογενούς ΑΝΑΣΤΑΣΟΒ ΤΑΜΑΖΙ του 
ΣΑΒΕΛΛΙΟΥ και της ΒΑΡΒΑΡΑΣ και εγκρίνεται ο εξελληνι- 
σμός του ονοματεπωνύμου του από ΑΝΑΣΤΑΣΟΒ ΤΑΜΑΖΙ 
σεΑΝΑΣΤΑΣΙΑΔΗΣ ΑΘΑΝΑΣΙΟΣ. 

3. Με την 1897/04 απόφαση του ΓΕΝΙΚΟΥ ΓΡΑΜΜΑΤΕΑ 
ΠΕΡΙΦΕΡΕΙΑΣ ΑΝΑΤΟΛΙΚΗΣ ΜΑΚΕΔΟΝΙΑΣ & ΘΡΑΚΗΣ η 
οποία εκδόθηκε σύμφωνα με τις διατάξεις του αρθ. 1 του 
Ν.2790/2000 (ΦΕΚ 24 Α/16.2.2002) όπως τροποποιήθηκε 
από τον Ν.29100/2001 (ΦΕΚ91/2.5/2001,τΑ’) «Είσοδος και 
παραμονή αλλοδαπών στην Ελλάδα, Κτήση της Ελληνικής 
ιθαγένειας με πολιτογράφηση και άλλες διατάξεις», γίνεται 
δεκτή η από 18.10.2001 αίτηση για απόκτηση της Ελληνι¬ 
κής Ιθαγένειας του ομογενούς ΑΝΑΣΤΑΣΟΒ ΤΑΜΑΖΙ του 
ΣΑΒΕΛΛΙΟΥ και της ΒΑΡΒΑΡΑΣ και εγκρίνεται ο εξελληνι- 
σμός του ονοματεπωνύμου του από ΑΝΑΣΤΑΣΟΒ ΤΑΜΑΖΙ 
σε ΑΝΑΣΤΑΣΙΑΔΗ ΑΘΑΝΑΣΙΟ. 

4. Με την 1895/04 απόφαση του ΓΕΝΙΚΟΥ ΓΡΑΜΜΑΤΕΑ 
ΠΕΡΙΦΕΡΕΙΑΣ ΑΝΑΤΟΛΙΚΗΣ ΜΑΚΕΔΟΝΙΑΣ & ΘΡΑΚΗΣ η 
οποία εκδόθηκε σύμφωνα με τις διατάξεις του αρθ 1 του 
Ν.2790/2000 (ΦΕΚ 24 Α/16.2.2002) όπως τροποποιήθηκε 
από τον Ν .29100/2001 (ΦΕΚ91/2.5/2001 .τΑ") «Είσοδος και 
παραμονή αλλοδαπών στην Ελλάδα, Κτήση της Ελληνικής 
ιθαγένειας με πολιτογράφηση και άλλες διατάξεις»,γίνεται 
δεκτή η από 15.5.2003 αίτηση για απόκτηση της Ελληνικής 
Ιθαγένειας της ομογενούς ΚΟΥΡΤΟΒΑ ΑΝΝΑ του ΛΟΥΚΑ 
και της ΒΑΛΕΝΤΙΝΗΣ και του ανηλίκου τέκνου της ΚΟΥΡ- 
ΤΟΒ ΚΟΣΜΑ και εγκρίνεται ο εξελληνισμός του επωνύμου 
της από ΚΟΥΡΤΟΒΑ σε ΚΟΥΡΤΙΔΟΥ. 

Με εντολή Γ ενικού Γ ραμματέα Περιφέρειας 

Η Διευθύντρια 
Ε. ΚΛΑΔΟΥ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 6 ) 

Στην 7215/4.2.2004 Κοινή Απόφαση των Υπουργών Εσω¬ 
τερικών, Δημόσιας Διοίκησης και Αποκέντρωσης και Οικο¬ 
νομίας και Οικονομικώνπερί κατανομήςτων Κεντρικών Αυ¬ 
τοτελών Πόρων των Δήμων και Κοινοτήτων για το έτος 
2004, που δημοσιεύθηκε στο ΦΕΚ 223/Β/6.2.2004, γίνεται 
η εξής διόρθωση στη σελίδα 2410: 

Από το εσφαλμένο, «Ποσό 6.200.000,00 € για τη χρημα¬ 
τοδότηση ΟΤΑ των Νομών Αττικής και Θεσσαλονίκης, 
σύμφωνα με το άρθρο 13, παρ. 8, εδάφιο δεύτερο, του Ν. 
2539/97, από το οποίο ποσό 6.000.000,00 € αφορά την κά¬ 
λυψη μέρους των μη αποδοθέντωντο έτος 1999». 

Στο ορθό, «Ποσό 6.200.000,00 € για τη χρηματοδότηση 
ΟΤΑτων Νομών Αττικής και Θεσσαλονίκης, σύμφωνα μετο 
άρθρο 13, παρ. 8, εδάφιο δεύτερο, του Ν. 2539/97.» 

(Από το Υπουργείο Εσωτερικών 
Δημόσιας Διοίκησης και Αποκέντρωσης) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




